Visos padangos kažkiek ūžia, tačiau kai kurie modeliai yra triukšmingesni už kitus – keliamo triukšmo lygis nurodomas ant padangos klijuojamoje ES padangų ženklinimo etiketėje. Įprastai triukšmingesnės yra kryptinės padangos, o asimetrinės bei simetrinės – tylesnės.
Jeigu jūsų vasarinės padangos pradėjo ūžti tik po kurio laiko, tai greičiausiai nutiko dėl netinkamo slėgio, netvarkingos važiuoklės, blogo ratų suvedimo, staigaus stabdymo. Pavyzdžiui, padangos gali „susilaiptuoti“ (jaučiamas aštrus ir nelygus protektorius braukiant per jį ranka) – tai dažniausiai nutinka dėl netvarkingų amortizatorių. Protektorius gali būti pažeistas ir staigiai stabdant, ypatingai neveikiant ABS sistemai.